
הכנסת העשרים
מושב שלישי
<פרוטוקול מס' 551>
מישיבת ועדת הכספים
יום שני, י"ב בכסלו התשע"ז (12 בדצמבר 2016), שעה 11:30
<סדר היום:>
<פרק ו' כולו (הוראות לעניין התחשבנות בין בתי החולים לקופות החולים), מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות 2017 ו-2018), התשע"ז-2016>
נכחו:

<חברי הוועדה:> 
משה גפני – היו"ר
נאוה בוקר

דוד ביטן

מיכל בירן

איתן ברושי

באסל גטאס

זהבה גלאון

יצחק וקנין

מכלוף מיקי זוהר

עבד אל חכים חאג' יחיא

אורן אסף חזן

אחמד טיבי

מנואל טרכטנברג

מיקי לוי

בצלאל סמוטריץ'

רחל עזריה

רועי פולקמן

עודד פורר

מיקי רוזנטל
חברי הכנסת:
ישראל אייכלר

אילן גילאון

שרן השכל

עבדאללה אבו מערוף
<מוזמנים:> 
	איתי טמקין
	–
	משרד האוצר

	יעל מבורך
	–
	משרד האוצר

	רן רידניק
	–
	אגף תקציבים, משרד האוצר

	אורן גבע
	–
	אגף התקציבים משרד האוצר

	ודים פרמן
	–
	משרד הבריאות

	שי מעוז
		
	פנחס ברקמן
		
	דנה חוגרי
		
	אופיר קציר
		

	
	
	


<ייעוץ משפטי: >
נעה בן-שבת
<מנהל/ת הוועדה:>
טמיר כהן
<רישום פרלמנטרי:>
יפעת קדם
<פרק ו' כולו (הוראות לעניין התחשבנות בין בתי החולים לקופות החולים), מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות 2017 ו-2018), התשע"ז-2016,  מ/1083>
<היו"ר משה גפני:>
אנחנו עוסקים עכשיו בהצבעות. מה ההסתייגויות שיש לנו?

<נעה בן-שבת:>

בסעיף 58 יש שורה של הסתייגויות. מדובר על בסיס ההתחשבנות. בסיס ההתחשבנות מבוסס על הצריכה של שירותי הבריאות בשנים 2013-2015.
<היו"ר משה גפני:>
הייתה הצעה של חצי 2013. תגידו מה אתם רוצים, מה אתם מציעים.

<נעה בן-שבת:>
חצי 2013 אומר מחצית הצריכה בשנת 2013 כולה. לא לוקחים חצי מהשנה, לוקחים חצי מהצריכה.

<באסל גטאס (הרשימה המשותפת):>
חצי מהמשקל שלה.

<היו"ר משה גפני:>
יש התלבטות בשאלה הזאת, אני לא יודע להכריע.
<נעה בן-שבת:>

פה יש מקבץ של כמה הסתייגויות. אם משנים את השנים 2013 עד 2015, זה ישתנה גם לאורך הצעת החוק כולה. אחת ההסתייגות של חבר הכנסת דוד ביטן הייתה להתאים את האחוז ל-81%. 
<באסל גטאס (הרשימה המשותפת):>
לא מובן. מה זה 81%?

<נעה בן-שבת:>
הממשלה הסבירה.

<היו"ר משה גפני:>
הם אומרים שהם מקבלים את העניין של 13.5 ו-18.5%.
<ודים פרמן:>
כן. זה אומר שבכל מקום בחוק שרשום 82% צריך לשנות ל-81.5%.
<רן רידניק:>
זה לא חצי שנה, זה משקולת של 50% על החצי שנה.  

<נעה בן-שבת:>
זה מייתר את ההסתייגויות פה.
<היו"ר משה גפני:>
אנחנו צריכים להצביע על סעיף 58.

<נעה בן-שבת:>

בנושא של הנחת מחזור יש תיקון. אנחנו מוסיפים את בתי החולים הכלליים שבבעלות רשות מקומית כך שגם בהם יכולה להינתן הנחת מחזור. זה מוסף בהגדרת הנחת מחזור.

ההסתייגות הבאה היא בהגדרת הנחת תעריף. הסתייגות אחת של חבר הכנסת באסל גטאס היא שההגדרה הזאת תימחק.
<היו"ר משה גפני:>
באסל, למה?
<באסל גטאס (הרשימה המשותפת):>
כל הוויכוח היה כמה סך כל תקרת ההנחות של בית חולים עלול להזיק לפעולה.
<מיקי לוי (יש עתיד):>
דיברנו על רצפה של 18. מה הגג? לא דיברנו על גג. הגג הוא בעייתי. 

<היו"ר משה גפני:>
אנחנו לא יכולים להיכנס לגג של בתי החולים. 

<מיקי לוי (יש עתיד):>
ככה הדסה עין כרם פשטה את הרגל.
<היו"ר משה גפני:>
הבעיה פה היא ההתמוטטות של בית חולים. זה יכול לקרות בירושלים, זה יכול לקרות גם במקומות אחרים. אני מבין שיש סעיף בחוק שמדבר על העובדה הזאת.
<ודים פרמן:>
הממשלה נתנה את תשומת ליבה לנושא הזה, היא הקימה את האגף שאני עומד בראשו. הוא אגף חדש. הוא אחראי על בתי החולים הציבוריים במדינת ישראל. יש שינויים רבים שהם חדשים למערכת. החשוב בהם הוא אישור ההסכמים האקטיבי של השרים. יש בכוונתנו לבחון את ההסכמים, לא לאשר הסכמים - - 
<באסל גטאס (הרשימה המשותפת):>
בין מי למי אישור ההסכמים?
<ודים פרמן:>
בין כל בית חולים לכל קופה בהסדר הזה. כל מי שיחליט לא לעבוד בהסדר הזה - -  

<היו"ר משה גפני:>
מה שהיה חשש מהדסה אז, יש היום סעיף בחוק.
<ודים פרמן:>
ההסכמים יעברו את האישורים - -

<עבדאללה אבו מערוף (הרשימה המשותפת):>
זה מה שרצו לבטל מלכתחילה.

<היו"ר משה גפני:>
זה מה שיש?

<ודים פרמן:>
כן.

<היו"ר משה גפני:>
קיבלנו את מה שרצינו.

<באסל גטאס (הרשימה המשותפת):>
איפה כתוב את זה?

<ודים פרמן:>
בסעיף 74. 

<נעה בן-שבת:>
בסעיף 74(ב) יש אפשרות לבטל את ההסכם, אבל ההגבלה על ההנחות מופיעה בסעיף 74(א)(6). זו הגבלה שהחלטתם עליה.
<מיקי לוי (יש עתיד):>
ביקשתי שבמרץ 2018 לא רק יגיעו לכאן הדוחות הכספיים, אלא הדוחות של הטיפולים הרפואיים. אני מבקש שזה ייכנס כהסתייגות. 

<נעה בן-שבת:>
ההסתייגות של חבר הכנסת מיקי לוי היא שסימן ג' ייקרא תחולה ודיווח, ולהוסיף סעיף שאומר שהשרים ידווחו לוועדת הכספים של הכנסת עד יום 1 ליולי 2018. 

<היו"ר משה גפני:>
לא, 1 במרץ. 

<ודים פרמן:>
החל מ-1 לאפריל.
<מיקי לוי (יש עתיד):>
לא החל, אלא 1 באפריל. 

<אורן גבע:>
1 ביוני.

<היו"ר משה גפני:>
2018?

<מיקי לוי (יש עתיד):>
אנחנו נאבד עוד שנה. אנחנו לא יכולים לאבד עוד שנה.
<אורן גבע:>
הנתונים הם רק בסוף מרץ.

<מנואל טרכטנברג (המחנה הציוני):>
הנתונים האלה ישנם ממקודם.

<היו"ר משה גפני:>
אנחנו דיברנו על זה שבמרץ 2018 יהיה דיווח לוועדת הכספים. אתם אומרים שיש בעיה עם הדוחות. אנחנו לא יכולים להגיע ליולי, כי ביולי יש פגרות. זה לא יכול להיות. זה יכול להיות אי שם באמצע. אם תגידו 1 במאי, יהיה ה-1 במאי.
<ודים פרמן:>
1 במאי.
<נעה בן-שבת:>
מוסיפים את זה אחרי סעיף 82. ידווחו לוועדת הכספים של הכנסת עד 1 במאי 2018 על   ההתחשבנות לפי פרק זה, הן מבחינה פיננסית על קופות החולים ובתי החולים, הן מבחינה כספית על שירותי הבריאות למבוטחי קופות החולים, הכל על פי עקרונות חוק ביטוח בריאות ממלכתי. הכוונה היא להבטיח שהשירותים ניתנים במרחק סביר. 

<באסל גטאס (הרשימה המשותפת):>
מה שאמר ודים לא עונה על כך שאסור שיהיה מצב שבית חולים ייתן הנחות לקופת חולים יותר מ-x%. היום יש 18.5%, שזאת הנחת המחזור. בוא נוסיף שזה לא יעלה על סך מסוים. זו ההסתייגות.
<היו"ר משה גפני:>
אני סבור שזה עונה על הדרישה הזאת. דרישה מעבר היא בסדר, אפשר להגיש, אבל אני לא יכול לקבל את זה.
<רחל עזריה (כולנו):>
כשמגדירים מקסימום בשוק כזה, הרבה פעמים כולם יידבקו למקסימום.
<באסל גטאס (הרשימה המשותפת):>
הרצפה של ה-18% קבועה. אני רוצה תקרה.
<אורן אסף חזן (הליכוד):>
הם העלו את זה ל-18%?

<מיקי לוי (יש עתיד):>
איך אתה מונע שהדסה עין כרם - - ? 
<אורן אסף חזן (הליכוד):>
19% אנחנו רוצים. אני מתעקש על 19%. זה לא נכון להגיד שיביאו עוד כסף.

<דוד ביטן (הליכוד):>
18.5%. אתה כתבת את זה. אני אמרתי 19%.
<אורן אסף חזן (הליכוד):>
אני לא יורד מ-19. הפשרה הייתה צריכה להיות 19.

<היו"ר משה גפני:>
יש בקשה להעלות בעוד 300 מיליון את הקפ. אני לא מצביע על זה. על הסעיף הזה אני לא מצביע. יכול להיות שאם הקפ עולה בעוד 300 מיליון, לא משנה בכמה, זה משנה את האחוז. 

<רחל עזריה (כולנו):>
אם מוסיפים, אני רוצה שזה ילך גם לירושלים.
<אורן אסף חזן (הליכוד):>
הרב גפני, אני לא יודע אם בעוד שנתיים מהיום אתה תשב בראשות ועדת הכספים. אני מאחל לך שבעוד שנתיים תהיה שר אוצר, אז אני אהיה רגוע. אם באים ומראש אומרים לנו שבהנחה הזו הם ימצאו את עצמם בגירעון בעוד שנה, כאשר את הגירעון אנחנו נצטרך לאשר אחרי זה, למה להיכנס למיטה חולה מלכתחילה? 
<היו"ר משה גפני:>
החוק הזה הוא סכום אפס. אם אתה אומר שמעלים ל-19%, זה בסדר.
<אורן אסף חזן (הליכוד):>
לא מעלים ל-19%. מורידים מ-21.6 ל-18 במקום ל-19. 
<היו"ר משה גפני:>
המינוח פחות חשוב, חשוב כסף. אתה תצטרך להביא את הכסף מאיזה שהוא מקום.
<אורן אסף חזן (הליכוד):>
לא, אתה טועה, אתה לא צריך להביא את הכסף. אתה צריך להביא את הכסף לחריגות של משרד הבריאות ממקום אחר. 

<מיכל בירן (המחנה הציוני):>
אדון יו"ר הקואליציה, הבטחת להוסיף כסף. הבטחת שזה לא יעבור בלי זה.
<דוד ביטן (הליכוד):>
נכון, לא יעבור.

<מיכל בירן (המחנה הציוני):>
אנחנו עדיין נמצאים בנקודה של סכום 0. 

<אורן אסף חזן (הליכוד):>
כל הסיפור של לצמצם את ההנחה זה בשביל להגדיל את הקופה. הפער הוא גדול. תגדיל בהדרגה. בוא נחליט שמגדילים עכשיו ב-19%. אם נרצה 18.5% בשנה הבאה, נלך לקראתך. באים הקניינים, באים אלה שצורכים את זה מראש. מלכתחילה הם אומרים שתצטרך להשלים להם את הגירעון בעוד שנה. 
<נעה בן-שבת:>
הסתייגות נוספת של חבר הכנסת גטאס היא לגבי שיעור הנחת התעריף. הוא מציע שהוא לא יעלה על אחוז מבסיס ההתחשבנות -2% עד 7% לחלופין.  

אם ייעשה התיקון של מחצית 2013 ושל שנים 2014-2015, יהיה צריך לתקן גם בהגדרת מחיר ברוטו. 
הסתייגות של חבר הכנסת גטאס לגבי הגדרת מחיר ברוטו, שההגדרה הזאת לא תתייחס להנחת התעריף, זאת אומרת, יהיה מחיר ברוטו רק במקום הנחת מחזור. הסתייגות חלופית: מחיר הברוטו יוגבל לאחוז מהמחיר המלא, בין 80% ל-75%, זאת אומרת, סך כל המחיר ברוטו לא ירד מתחת ל-75% מהמחיר המלא.
<היו"ר משה גפני:>
אנחנו לא מסכימים.

<אורן אסף חזן (הליכוד):>
בואו אנחנו, חברי הוועדה, נגיש את החוק. שהם יציעו עלינו הסתייגויות. 
<היו"ר משה גפני:>
אתה צריך להגיש לקריאה טרומית. פה זה חוק הסדרים שאתה מאשר לקריאה שנייה ושלישית.

<אורן אסף חזן (הליכוד):>
אני מתכוון להגיש הצעת חוק שמבטלת את הדבר הזה שנקרא חוק הסדרים. צריך לבטל את השטות הזאת, את הבלוף הזה. 
<נעה בן-שבת:>
אם שנת 2013 נשארת אפילו במחציתה, ההגדרה של שיעור הקידום נשארת כפי שהיא. יש הסתייגויות של סיעת יש עתיד ושל חבר הכנסת עודד פורר. הם הציעו ששיעורי הקידום יהיו בשיעור של 1.4% לכל שנה, זאת אומרת, גם השירות הדיפרנציאלי יהיה 1.4% לכל שנה, גם האשפוז במחלקות הפנימיות וגם שירות הבריאות האחר. הצעה חלופית היא ששיעורי הקידום יהיו לפי גידול במספר המבוטחים המשוקלל בכל קופה, שזה במקום מה שמופיע כאן בהגדרה של שיעור הקידום.  

לגבי הגדרת שירות אשפוז במחלקות פנימיות. יש פה אשפוז במחלקות שהקוד שלהן ברשימת תעריפי האשפוז והשירותים האמבולטוריים שמפרסם משרד הבריאות באתר האינטרנט שלו, זה שמשקף את התעריפים המעודכנים מזמן לזמן כפי שנקבעו בצווים לפי חוק הפיקוח, הוא G00M1,G00M2,G00M3,G00M4,G00M5,G00M6. אלו היו המחלקות ההיסטוריות במשרד.

<באסל גטאס (הרשימה המשותפת):>
את זה אתם מציעים, זו לא הסתייגות.

<נעה בן-שבת:>
זו הצעה שעלתה בדיון, דיברנו עליה בדיון הקודם. אלו אותן 6 מחלקות פנימיות בעבר. עד כמה שהבנתי, זה נוסח מוסכם. הממשלה ביקשה להוסיף עוד 3 מחלקות, עוד 3 קודים: G00H5, G00H6  ו – G00q8.
<היו"ר משה גפני:>
רק את הפנימיות ממש, את האחרים הורדנו. 

<נעה בן-שבת:>
אוקי, ה-3 האלו יורדות. 

<רן רידניק:>
ביקשנו שתהיה אפשרות שאם יש קודים חדשים או יש שינויים כאלה אפשר יהיה לעשות את הרשימה. 
<היו"ר משה גפני:>
היה פה משה בר סימנטוב.

<רן רידניק:>
אין מחלוקת. 

<היו"ר משה גפני:>
תמחקי את זה.

<רן רידניק:>
אני לא מדבר על סעיף 3.

<היו"ר משה גפני:>
אז על מה אתה מדבר?

<רן רידניק:>
אם יהיה תגבור של קוד חדש, יהיה פנימית לפי גיל. לפי הנוסח של החוק אי אפשר להכניס את זה. 
<היו"ר משה גפני:>
זה בסדר. 

<נעה בן-שבת:>
או מחלקה אחרת שהשרים יקבעו באישור ועדת הכספים. 

בהגדרת שירות דיפרנציאלי יש את התוספת שדיברנו עליה בדיון הקודם לגבי שירותי בריאות חדשים שייכנסו לסל שירותי הבריאות. אפשר לעדכן את ההודעה לגבי שירות דיפרנציאלי כזה גם ללא פרסום הודעה מראש. דיברנו על זה בדיון הקודם. 

עוד תיקון שביקש האוצר הוא לגבי המועדים, מתי תפורסם הרשימה של השירותים הדיפרנציאליים. תחילה דובר על כך שזה יהיה לפני תחילת החוק. מכיוון שהם אמרו שהם לא יוכלו לעדכן את זה עד תחילת החוק, הם מבקשים עד 1 במרס 2017.

<היו"ר משה גפני:>
את סעיף 58 סיימנו. מה האופוזיציה הולכת לעשות עם סעיף 58?

<מנואל טרכטנברג (המחנה הציוני):>
אנחנו נצביע בעד. 

<מיקי לוי (יש עתיד):>
אני רוצה הצבעות על כל ההסתייגויות.

<היו"ר משה גפני:>
טוב, נעלה את זה למעלה.

<מכלוף מיקי זוהר (הליכוד):>
לגבי החוק שאנחנו דנים בו היום. אנחנו מדברים עם אגף התקציבים ועם משרד האוצר בחודש האחרון, מאז שהונח חוק ההסדרים על שולחן הכנסת. דיברנו על המשמעות של הרפורמה הזאת, רפורמת הקפ. אנחנו יודעים שעושים אותה מידי כמה שנים. הבעיה המרכזית היא שאיך שלא נהפוך את זה יש פה פגיעה של כמה מאות מיליונים, אולי פחות, אולי 200 מיליון שקל, בקופות החולים. 

קופות החולים צריכות לתת את השירותים לאזרחים. ידוע שאזרחי הפריפריה הם בחיסרון. למה? כי אם אתה גר בירוחם או בבית שאן ואתה צריך ללכת לעשות בדיקה רפואית כזאת או אחרת, קופת החולים תשלח אותך לעשות את הבדיקה במרכז רפואי מסוים.
<אורן אסף חזן (הליכוד):>
יש התחייבות של הקופות שאם בסיפור הזה של ההנחה הן יחסכו כסף, את הכסף הזה הן ישקיעו בפריפריה.  

<מכלוף מיקי זוהר (הליכוד):>
נכון.

<אורן אסף חזן (הליכוד):>
יש התחייבות, צריך להגיד את זה. 

<מיכל בירן (המחנה הציוני):>
פשוט צריך להוסיף עוד כסף. עליהן אתה זורק את זה?
<מכלוף מיקי זוהר (הליכוד):>
מה שקורה בפועל היום זה שאם אתה תושב שדרות ואתה צריך ללכת לעשות בדיקה, ישלחו אותך לעשות את הבדיקה באשדוד. אם תוריד לקופות החולים כמה מאות מיליוני שקלים, הן הרי צריכות לייעל את המערכת, במקום שאותו אזרח משדרות ייסע לאשדוד, הוא יצטרך לנסוע לראשון לציון. למה אנחנו פוגעים בתושבי הנגב, הגליל והפריפריה? בגלל שהם תמכו בממשלה הזאת ובזכותם אנחנו היום מושלים במדינת ישראל? בגלל שהם הצביעו לליכוד, לבית היהודי, לכחלון? 

<מיכל בירן (המחנה הציוני):>
אנחנו באמת שואלים את עצמנו למה הם ממשיכים להצביע לכם. 

<היו"ר משה גפני:>
אם הייתי אופוזיציה, הייתי שותק עכשיו לגמרי.

<מכלוף מיקי זוהר (הליכוד):>
בזכות תושבי הפריפריה ממשלת ישראל היא זו שקיימת היום, היא זו שנמצאת היום, כולל שר האוצר ממפלגתו. בתושבים האלה נפגע? אני אומר שלא. גם ככה המצב של קופות החולים היום קשה, הן גרעוניות כולן, הן בקושי גומרות את החודש. 
<אורן אסף חזן (הליכוד):>
המדינה משלמת את זה.

<מכלוף מיקי זוהר (הליכוד):>
אם הן לא יכולות כבר היום לתת את השירותים המינימאליים לאזרחים, אנחנו נפגע בהן עכשיו בעוד 200 או 300 מיליון שקל? רפורמת הקפ צריכה לעבור, רק שאגף התקציבים יביא 200 מיליון שקל לקופות החולים. 
<אורן אסף חזן (הליכוד):>
300.

<מכלוף מיקי זוהר (הליכוד):>
גם על 200 אני סוגר. שאגף תקציבים יביא 200 מיליון שקל לקופות החולים. יש להם כסף. הם גם ככה שומרים על הכסף כל כך חזק, אין להם בעיה. שישפו את קופות החולים על הנזק שנגרם להן ורפורמת הקפ תעבור פה בשקט ובנחת. 

<אילן גילאון (מרצ):>
העם איתו.
<מכלוף מיקי זוהר (הליכוד):>
אני עם העם.

<אילן גילאון (מרצ):>
אנחנו יודעים  מה תעשו כשתגיעו לכפתורים.

<אורן אסף חזן (הליכוד):>
אתה יכול להגיד את זה על הרבה אנשים.

<אילן גילאון (מרצ):>
אני רוצה לראות אותך.

<אורן אסף חזן (הליכוד):>
אני אצביע נגד.
<מכלוף מיקי זוהר (הליכוד):>
לקחנו לכם את ההצגה, מיקי? הכל בסדר, אנחנו לטובת עם ישראל, לטובת הציבור.

<היו"ר משה גפני:>
הייתי בהרבה תקציבים בכנסת, בכזה עוד לא הייתי.
<מכלוף מיקי זוהר (הליכוד):>
זה פתיר, אדוני. 200 מיליון שקל, נפתרה הבעיה. 
בכל הנוגע לחלוקת התוספת בין הקופות, לא יכול להיות שקבעו את החלוקה לא לפי גידול הנפשות. צריכים לקבוע אותה לפי גידול הנפשות, לא לפי האחוזים. הקביעה פה היא קביעה מוטעית.
<היו"ר משה גפני:>
אם יהיו 200 מיליון שקל, נפתור את הבעיה?

<מכלוף מיקי זוהר (הליכוד):>
נכון. יש פה את איתי טמקין, הוא מודע ליכולות של האוצר. אם יביאו 200 מיליון שקל, פתרנו את הבעיה. כולה 200 מיליון שקל. זה לא הרבה כסף. יושב-ראש הקואליציה הוא חבר שלי, הוא מעולם לא הזניח את תושבי הפריפריה. הוא לא ייתן יד להזנחת תושבי הפריפריה. ההצבעה היום על רפורמת הקפ פוגעת באזרחי הפריפריה שהצביעו לממשלה הזאת, שהצביעו לליכוד, שהצביעו לכל המפלגות שהן בקואליציה היום, כולל למפלגה של שר האוצר. כשבמי שמצביע לך אתה פוגע בשירותי בריאות - לך הביתה, אל תישאר פה. עם כל הכבוד והערכה, אני לא יכול להצביע במצב הנוכחי. 200 מיליון שקל מאגף תקציבים לקופת חולים זה לא בשמיים. מה זה 200 מיליון שקל? אנחנו מאשרים פה חוקים במיליארדים. 

<אורן אסף חזן (הליכוד):>
מיקי, אם 200, אז ההנחה צריכה להיות 18.5%.

<היו"ר משה גפני:>
יש סעיף שאנחנו לא מצביעים עליו בחוק, הסעיף שאומר להגדיל את תקציב הקפ ב-300 מיליון שקל. זה סעיף שאני מוסיף אותו.
<באסל גטאס (הרשימה המשותפת):>
הסתייגות?
<היו"ר משה גפני:>
זו לא הסתייגות, זה סעיף חדש. אפשר להצביע בעד, אפשר להצביע נגד. תהיה תוספת של 300 מיליון שקל לכולם. 

<נעה בן-שבת:>
השאלה אם מגדילים את עלות סל שירותי הבריאות למטרה של רכש בבתי החולים.
<היו"ר משה גפני:>
של הקפ.

<מיקי רוזנטל:>
מאיזה סעיף תקציבי?

<היו"ר משה גפני:>
אני לא דן על זה עכשיו. אני רוצה להצביע על סעיף 58.  

<מיקי רוזנטל:>
אנחנו נצביע בעד על כל סעיף רק אחרי שיאושר הסעיף של ה-300 מיליון.
<מיקי לוי (יש עתיד):>
אתם מסכנים את המשך הבריאות של מדינת ישראל. 
<אורן אסף חזן (הליכוד):>
אבל למה, מיקי?

<מיקי לוי (יש עתיד):>
אני לא חבר קואליציה, מה איכפת לי שהכל יישרף, אבל תגלו אחריות ציבורית. תעשו מה שאתם רוצים, לא איכפת לי. 

<רחל עזריה (כולנו):>
זה משחק סכום אפס.

<אורן אסף חזן (הליכוד):>
אם המפעילים, שאלה הקופות ובתי החולים, אומרים שעם תוספת התקציב הם יכולים להתמודד, למה אתה אומר שאנחנו הורסים?
<מיקי רוזנטל:>
המשמעות היא שמצמצמים - - 

<אורן אסף חזן (הליכוד):>
לא יצמצמו. 

<באסל גטאס (הרשימה המשותפת):>
אתה לא מוסיף רק לקופות, אתה מוסיף לכל העוגה. 

<אורן אסף חזן (הליכוד):>
לא מבחינת קופות החולים, מבחינת התקציב.

<היו"ר משה גפני:>
מיקי, אתם תצביעו בעד 58?

<עבדאללה אבו מערוף (הרשימה המשותפת):>
עם תוספת של 300  מיליון שקל.

<היו"ר משה גפני:>
אני לא מביא את זה להצבעה עד שאין הסכמה. את ההסתייגויות אני מעלה למליאה.

<מיקי לוי (יש עתיד):>
אני רוצה להצביע עליהן פה. 

<נעה בן-שבת:>
הסתייגות אחת נגעה לנושא השנים ושיעור ההנחה הקבועה, קבוצה אחרת של הסתייגויות נגעה  לנושא הנחות התעריף, האם להגביל את הנחות התעריף.   

<היו"ר משה גפני:>

אני לא מצביע. אני רוצה לדעת מי בעד סעיף 58 לפני ההסתייגויות.

<אורן אסף חזן (הליכוד):>
אני מתנגד.

<מיקי לוי (יש עתיד):>
גם אנחנו נגד. 

<היו"ר משה גפני:>
מה אתם אחרי ההסתייגויות?

<מיקי לוי (יש עתיד):>
בעד. 

<אורן אסף חזן (הליכוד):>
יש לי הבטחה מהקופות, אני לא יכול להצביע בעד.

<היו"ר משה גפני:>
יושבת פה האופוזיציה, היא אומרת שתצביע בעד. אני לא יכול ככה לנהל הצבעות. אני מעריך שלו הכל היה מתנהל במישרין אפשר היה להעביר את החוק הזה פה אחד. אנחנו הגענו להסכמות. היות וזאת תמונה המצב, אני עוצר את הדיון ל-5 דקות. אם יהיו לי חדשות, שאני עדיין לא יודע אותן, אני אחזור לפה. 

<עבדאללה אבו מערוף (הרשימה המשותפת):>
אתה יכול, אתה לא רוצה. 

<היו"ר משה גפני:>
הפסקה 5 דקות.

<(הישיבה נפסקה בשעה 13:25 ונתחדשה בשעה 13:30.)>
<היו"ר משה גפני:>
רן רידניק, הייתה דרישה של 300 מיליון שקל של יושב-ראש הקואליציה ושל רכז הקואליציה בוועדת הכספים. 
<באסל גטאס (הרשימה המשותפת):>
זה היה בשם כל הנוכחים פה.
<מיקי רוזנטל:>
גם הרב גפני ביקש את זה, גם אנחנו ביקשנו את זה.

<רן רידניק:>
הוועדה ביקשה שנתייחס לסוגיית המקורות. אנחנו התבקשנו על ידי יו"ר הוועדה, על ידי מרכז הקואליציה בוועדת הכספים להתייחס לסוגיית ההתניה והכספים התקועים כרגע. בהחלטת ממשלה 1896 יש כספים שלא מועברים, הם מותנים בכך שהקפ יאושר. ללא הקפ החלק הזה לא עובר, הוא לא מתוקצב בבסיס. אם הקפ יעבור, הכספים האלה יתוקצבו. סעיף 6 בהחלטת ממשלה 1896 אומר שכל השינויים בהחלטה יהיו כפופים לאישור תקציב מדינה. הסעיפים עם הכסף ייכנסו לתוקף רק לאחר אישור תיקון החוק וההתחשבנות בין קופות החולים לבתי החולים לשנים 2017-2019. זה אומר שללא אישור החוק הזה הכספים האלה לא  מתוקצבים. סך הכספים האמורים לבסיס תקציבי קופות החולים והסל ב-2017 מגיע לכ-400 מיליון שקלים.
<עבדאללה אבו מערוף (הרשימה המשותפת):>
לא לרתום את העגלה לפני הסוס. קודם 300 מיליון שקל, אחר כך מתקדמים הלאה, לא ההיפך. אנחנו התפשרנו, היה צריך להיות 600 מיליון שקל.
<רן רידניק:>
400 מיליון על פי החלטה 1896. 

<היו"ר משה גפני:>
וזה יכול להיכנס לחוק?

<רן רידניק:>
זה לא בחוק.

<אילן גילאון (מרצ):>
ללא ההתחייבות הזאת לא יעבור החוק.

<מיכל בירן (המחנה הציוני):>
רן, לא נולדנו אתמול, תוסיפו את הכסף בחוק.
<עבדאללה אבו מערוף (הרשימה המשותפת):>
בחוק.

<איתי טמקין:>
זה בגוף החוק.

<אילן גילאון (מרצ):>
רן, החוק יאושר עם זה.

<עבדאללה אבו מערוף (הרשימה המשותפת):>
רק עם זה החוק יאושר.

<קריאה:>
בגוף החוק בלבד.

<אורן אסף חזן (הליכוד):>
לא יהיו פה עוד הצגות של האוצר. לא סיסמאות והבטחות. ההחלטה לא רלוונטית. אם זה לא בחוק, לא מצביעים.
<איתי טמקין:>

לצד רשימת החוקים הזאת יש את חוק התקציב שמפרט את כל המספרים של התקציב לפי השימושים שלו. אנחנו בתור משרד האוצר נביא לוועדה, אנחנו נוודא את זה. לפני קריאה שנייה ושלישית הוועדה תצביע על נוסח עם מספרים שמשקפים את ה-400 מיליון האלה. לפני קריאה שנייה ושלישית יהיה פה דף של הדבר הזה. 
<מיכל בירן (המחנה הציוני):>
אתם ממחזרים לנו את ה-400 האלה?

<מיקי רוזנטל:>
הם רוצים לרמות את עצמם.
<היו"ר משה גפני:>
אם לא יהיה הכסף, נגיש רביזיה.

<אורן אסף חזן (הליכוד):>
אני לא מוכן לחכות לקריאה שנייה ושלישית, אין בזה היגיון. 

<היו"ר משה גפני:>
ההסתייגויות של סעיף 58, בבקשה.

<נעה בן-שבת:>
הסתייגות ראשונה של סיעת יש עתיד, המחנה הציוני, חבר הכנסת עודד פורר, חבר הכנסת אורן חזן וחבר הכנסת באסל גטאס. הם מציעים שבמקום השנים 2013-2015 בבסיס ההתחשבנות יהיו השנים 2014-2015.

<היו"ר משה גפני:>
לא. הגענו להסכמה על חצי 2013.

<באסל גטאס (הרשימה המשותפת):>
אני מסכים להוריד את ההסתייגות.

<מיכל בירן (המחנה הציוני):>
זה גם לא כסף חדש במערכת, זה כסף שכבר הובטח בהחלטת ממשלה. לא לזה קוראים כסף חדש. 

<דוד ביטן (הליכוד):>
אם את לא יודעת, החלטת ממשלה לבונוס לא מחייבת אף אחד, מכניסים אותה לבסיס התקציב.

<אילן גילאון (מרצ):>
לא הבטיחו לקיים את ההבטחה הזאת.

<דוד ביטן (הליכוד):>
אתה רוצה לראות כמה החלטות ממשלה לא קיימו?

<אילן גילאון (מרצ):>
לא התכוונו לקיים את זה.

<היו"ר משה גפני:>
זה חלק מהתקציב.

<מיכל בירן (המחנה הציוני):>
חברים, רק שלא נשלה את עצמנו, ה-400 מיליון שקלים האלה זה בלוף אחד גדול, זה מחזור של מה שכבר הבטיחו לנו בקיצוצים הקודמים.
<אילן גילאון (מרצ):>
הוא אמר שהוא לא התכוון לקיים את ההבטחה. זה כסף חדש.
<מיקי לוי (יש עתיד):>
80% מהחלטות הממשלה לא מבוצעות. אם זה בהחלטת ממשלה אז זה לא יבוצע. אם נכניס את זה לבסיס התקציב, זה יבוצע.
<אורן אסף חזן (הליכוד):>
בדיוק, זה מה שהסברתי.

<הישיבה ננעלה בשעה 15:20.>
[image: image1.png]